

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 402-01/18-01/9

URBROJ: 2177/01-01/01-18-1

Požega, 21. rujna 2018.

Na temelju članka 33. stavka 1. Zakona o udrugama (Narodne novine, broj: 74/14. i 70/17.), članka 3. Uredbe o kriterijima, mjerilima i postupcima financiranju i ugovaranja programa i projekata od interesa za opće dobro koje provode udruge (Narodne novine, broj: 26/15.) i članka 61. stavka 3. alineje 34. i članka 115. Statuta Grada Požege (Službene novine Grada Požege, broj: 7/18.- pročišćeni tekst i 11/18.), Gradonačelnik Grada Požege, dana 21. rujna 2018. godine, donosi

O D L U K U

izmjenama i dopunama Odluke o financiranju programa i projekata udruga

od interesa za opće dobro u Gradu Požegi

Članak 1.

Ovom Odlukom se mijenja i dopunjuje Odluka o financiranju programa i projekata udruga od interesa za opće dobro u Gradu Požegi (Službene novine Grada Požege, broj:14/15.- u nastavku teksta: Odluka).

Članak 2.

U članku 5. stavku 1. podstavku 6. Odluke, ispred riječi:„ rada“ dodaje se riječ: „sporta“ i stavlja se zarez.

Članak 3.

U članku 10. stavku 1. i 3. Odluke, riječ: „web.“ zamjenjuje se riječima: „službenoj internetskoj“.

Članak 4.

Članak 12. Odluke, mijenja se i glasi:

„Pravo prijave za dodjelu potpore ima udruga koja ispunjava sljedeće uvjete:

- da je registrirana kao udruga u službenom Registru udruga

- da je registrirana u Registru neprofitnih organizacija

- da joj je registrirano područje djelovanja Grad Požega

- da svoj rad temelji na potrebama zajednice prema načelima djelovanja za opće dobro te da svojim radom pridonosi razvitku i općem napretku Grada Požege i da promiče njegov položaj i ugled

- da vodi uredno i transparentno financijsko poslovanje

- da ima materijalne i ljudske resurse za provedbu projekta, odnosno programa

- da uredno ispunjava obveze plaćanja poreza i doprinosa te druga davanja prema gradskom

proračunu, kao i prema Državnom proračunu

- da ima u programu, odnosno projektu naveden cilj i sadržaj programa, odnosno projekta, vrijeme i lokaciju provođenja, opis aktivnosti, očekivane rezultate po realizaciji programa, odnosno projekta, broj osoba koje profesionalno vode program i po kojoj osnovi (ugovor o radu, ugovor o djelu i sl.)

- udio volonterskog rada u izvođenju ponuđenog programa, odnosno projekta

- da je udruga odgovorna za provedbu programa, odnosno projekta i mora preuzeti javnu

odgovornost za njegov tijek

- da ima jasno definirano, da li je program, odnosno projekt besplatan za korisnike, ili se po

određenoj, jasno definiranoj osnovi naplaćuje od korisnika te o kojoj je osnovi naplate riječ

- da uredno ispunjava obveze iz svih prethodno odobrenih sredstava te da je podnijela izvješće o izvršenju programa, odnosno projekta sufinanciranog sredstvima gradskog proračuna u prethodnom razdoblju.

Članak 5.

Članak 13. Odluke mijenja se i glasi:

„Prijava za dodjelu potpora podnosi se na propisanim obrascima opisa programa, odnosno projekta te proračun programa, odnosno projekta.

Prijavi za financiranje sredstvima iz gradskog proračuna, udruga koja traži njegovu potporu temeljem ove Odluke, obvezno prilaže:

- ispunjen obrazac prijedloga proračuna troškova programa/projekta

* godišnje izvješće o realiziranom programu i namjenskom korištenju sredstava iz proračuna Grada Požege u proteklom razdoblju
* presliku potvrde Ministarstva financija, Porezne uprave o stanju javnog dugovanja udruge
* ispunjen obrazac izjave o nepostojanju dvostrukog financiranja
* ispunjen obrazac izjave o nekažnjavanju za odgovornu osobu udruge i udrugu.

Neobavezni dio prijave su materijali o prezentaciji rada udruge (npr. isječci iz novina i s internetskih portala, brošure i publikacije, najviše pet stranica).“

Članak 6.

U članku 14. stavku 1. podstavku 2. Odluke, riječi „provodi Povjerenstvo“ zamjenjuje se riječima: „provode Povjerenstva“.

Članak 7.

U članku 19. stavku 3. Odluke, podstavak 2. se mijenja i glasi:

„- obvezno se objavljuje na službenoj internetskoj stranici Grada Požege (www.pozega.hr), najkasnije u roku od petnaest (15) dana od dana njezina donošenja.“

Članak 8.

U članku 25. stavku 2. Odluke, iza riječi: „sadržava“ dodaju se riječi: „podatke o“, a u istom članku i stavku, u podstavku 1. brišu se riječi: „podatke o“.

Članak 9.

U članku 26. stavku 1. Odluke, iza podstavaka 3. dodaju se novi podstavci 4. i 5. koji glase:

„ - OBRAZAC - IONDF (Obrazac izjave o nepostojanju dvostrukog financiranja)

- OBRAZAC - ION (Obrazac izjave o nekažnjavanju za odgovornu osobu udruge).“

Članak 10.

OBRAZAC - PR (Obrazac za prijavu programa/projekta) koji čini sastavni dio ove Odluke dopunjuje se s podatkom, da li je udruga registrirana u Registar neprofitnih organizacija.

Članak 11.

Ova Odluka stupa na snagu prvog dana od dana njene objave u Službenim novinama Grada Požege.

GRADONAČELNIK

Darko Puljašić, dipl. iur., v.r.